**Notat om særlige fridage for ansatte på Rådhuset**

De forskellige overenskomster og arbejdstidsaftaler indeholder regler for om den enkelte medarbejdergruppe har frihed med løn på særlige dage. Nogle overenskomster indeholder imidlertid ingen præcise regler, men henviser i stedet til at man følger reglerne for de personalegrupper man primært arbejder sammen med.

Det skal bemærkes, at de faglige organisationer ved overenskomstforhandlingerne har valgt at forhandle sig frem til forskellige fordele, fx har nogle forhandlet sig frem til en bedre grundløn, flere seniordage, eller mere i særlig ferietillæg, og andre har forhandlet sig frem til mere frihed med løn på fx særlige fridage. Derfor er reglerne om de særlige fridage **forskellig** fra overenskomstgruppe til overenskomstgruppe.

De særlige fridage som typisk er i spil er juleaftensdag, nytårsaftensdag, 1. maj og grundlovsdag. Det skal bemærkes, at de særlige fridage ikke er det samme som søgnehelligdage (SH- dage)[[1]](#footnote-1).

Nedenfor er det derfor skitseret, hvad der gælder for de forskellige overenskomstgrupper i kommunen for de særlige fridage.

|  | **Overenskomst** | **Juleaftensdag** | **Nytårsaftensdag** | **1. maj** | **Grundlovsdag** |
| --- | --- | --- | --- | --- | --- |
| A) | DLF - læreroverenskomsten:Skolekonsulenter.Skolepsykologer. | Arbejdsdag | Arbejdsdag | Arbejdsdag | Arbejdsdag |
| B) | AC-psykologer på skolerne. | Arbejdsdag | Arbejdsdag | Arbejdsdag | Arbejdsdag |
| C) | Skolelederforeningen:(skole) konsulenter med ledelsesbeføjelser. | Fridag eller Arbejdsdag | Fridag eller Arbejdsdag | Fridag eller Arbejdsdag | Fridag eller Arbejdsdag |
| D) | Akademikere og AC-psykologer på Rådhuset. | Fridag | Fridag | Fridag | Fridag |
| E) | HK:Kontoradministrativt personale. | Fridag | Fridag | Fridag | Fridag |
| F) | DS/HK:Socialrådgivere, og Socialformidlere. | Fridag | Fridag | Fridag fra kl. 12.00 | Fridag fra kl. 12.00 |
| G) | De kommunale døgnområder, dvs. * FOA- Social- og sundhedspersonale.
* DSR - Syge/ sundhedsplejersker.
* K&E - Kostfagligt personale.
* Ergo- og fysioterapeuter m.fl.
* SL - Det socialpædagogiske område
 | Fridag (Søgnehelligdag)\*Se afsnittet under punkt G: *”Særligt for selvtilrettelæggende medarbejdere”.* | Fridag fra kl. 12.00\*Se afsnittet under punkt G: *”Særligt for selvtilrettelæggende medarbejdere”.* | Fridag (Søgnehelligdag)\*Se afsnittet under punkt G: *”Særligt for selvtilrettelæggende medarbejdere”.* | Fridag fra kl. 12.00\*Se afsnittet under punkt G: *”Særligt for selvtilrettelæggende medarbejdere”.* |
| H) | FOA og 3F:Tekniske servicemedarbejdere (41.01) & (04.89) | Arbejdsdag | Arbejdsdag | Fridag /arbejdsdag | Arbejdsdag |
| H(a) | FOA & 3F:ikke-faglærte ansatte, der er beskæftiget ved rengørings- og køkkenarbejde el. lign (41.41) | Fridag (søgnehelligdag) | Arbejdsdag  | Fridag (søgnehelligdag) | Fridag (søgnehelligdag) fra kl. 12.00 |
| I) | BUPL:Det pædagogiske område. | Fridag eller Arbejdsdag | Fridag eller Arbejdsdag | Fridag eller Arbejdsdag | Fridag eller Arbejdsdag |
| J) | LFS - Overenskomst for pædagogiske konsulenter (65.11). | Fridag eller Arbejdsdag | Fridag eller Arbejdsdag | Fridag eller Arbejdsdag | Fridag eller Arbejdsdag |
| K) | Teknisk Landsforbund - Overenskomst for teknisk designere m.fl. (32.11) | Fridag eller Arbejdsdag | Fridag eller Arbejdsdag | Fridag eller Arbejdsdag | Fridag eller Arbejdsdag |
| L) | Teknisk Landsforbund/Konstruktørforeningen:Overenskomst for bygningskonstruktører (32.01) | Fridag eller Arbejdsdag | Fridag eller Arbejdsdag | Fridag eller Arbejdsdag | Fridag eller Arbejdsdag |

**Skematisk oversigt over særlige fridage**

Hvis en medarbejder holder fri på dage, som efter overenskomsten er arbejdsdage, betaler vedkommende selv for friheden fx med ferietimer. Dette er også tilfældet, selvom Rådhuset holder lukket.

**Flere arbejdssteder**

Her anvendes formodningsregel: Man følger arbejdstiden for det sted, hvor man tilbringer 50 % eller mere af sin arbejdsdag.

**Bemærkninger til udvalgte overenskomster**

|  |  |
| --- | --- |
| **A)** | **Skolekonsulenter og skolepsykologer (Læreroverenskomsten)**Der gælder følgende regler for de ovennævnte medarbejdergrupper f.s.v.a. de særlige fridage, jf. arbejdstidsreglerne for undervisningsområdet i kommunerne (50.32).* 1. maj er en almindelig arbejdsdag
* Grundlovsdag, Juleaftensdag og Nytårsaftensdag er almindelige arbejdsdage, jf. § 3, stk. 2, men hvis man arbejder Grundlovsdag efter kl. 12 eller Juleaftensdag efter kl. 14 ydes der ulempegodtgørelse, jf. § 11
 |
| **B)** | **AC-psykologer på skolerne**Der gælder følgende regler for de ovennævnte medarbejdergrupper f.s.v.a. de særlige fridage, jf. AC-overenskomsten (31.01).Der tilkommer de ansatte fridage efter de regler, der gælder for ansættelsesmyndighedens tjenestemænd, jf. § 16, stk. 3.AC-psykologer der arbejder på skolerne, følger derfor Læreroverenskomsten (50.32). |
| **C)** | **Skolelederforeningen - (skole) konsulenter med ledelsesbeføjelser (Overenskomst for ledere indenfor undervisningsområdet (50.81))**Der er ingen overenskomstfastsatte regler for (skole) konsulenter med ledelsesbeføjelser. Arbejdstiden skal forhandles lokalt. Findes en sådan lokalarbejdstidsaftale ikke, vil man normalt anvende de regler som gælder for deres nærmeste kolleger (formodningsreglen).Hvis (skole) konsulenterne med ledelsesbeføjelser, arbejder størstedelen af deres arbejdstid på Rådhuset følges reglerne for de kontoradministrative medarbejdere (30.11)* 1. maj og Grundlovsdag, Juleaftensdag samt Nytårsaftensdag er fridage, jf. § 16, stk. 6

Arbejder de primært ude i skolerne følges reglerne for lærerne, jf. arbejdstidsreglerne for undervisningsområdet i kommunerne (50.32).* 1. maj er en almindelig arbejdsdag
* Grundlovsdag, Juleaftensdag og Nytårsaftensdag er almindelige arbejdsdage, jf. § 3, stk. 2, men hvis man arbejder Grundlovsdag efter kl. 12 eller Juleaftensdag efter kl. 14 ydes der ulempegodtgørelse, jf. § 11
 |
| **D)** | **Akademikere og AC-psykologer på Rådhuset**Der gælder følgende regler for de ovennævnte medarbejdergrupper f.s.v.a. de særlige fridage, jf. AC-overenskomsten (31.01).Der tilkommer de ansatte fridage efter de regler, der gælder for ansættelsesmyndighedens tjenestemænd, jf. § 16, stk. 3.Akademikerne der arbejder samme steder som det kontoradministrative personale, følger derfor HK-overenskomsten (30.11). |
| **E)** | **Kontoradministrativt personale (HK)**Der gælder følgende regler for de ovennævnte medarbejdergrupper f.s.v.a. de særlige fridage, jf. HK-overenskomsten (30.11).* 1. maj, Grundlovsdag, Juleaftensdag samt Nytårsaftensdag er fridage, jf. § 16, stk. 6
 |
| **F)** | **Socialrådgivere og socialformidlere (DS/HK)**Der gælder følgende regler for de ovennævnte medarbejdergrupper f.s.v.a. de særlige fridage, jf. overenskomsten (30.31).* 1. maj og Grundlovsdag er fridage fra kl. 12.00, jf. § 12, stk. 5
* Juleaftensdag og Nytårsaftensdag er fridage, jf. overenskomstens § 12, stk. 5
 |
| **G)** | **De Kommunale døgnområder dvs. social- og sundhedspersonale, syge/sundhedsplejersker, kostfagligt personale, ergo- og fysioterapeuter m.fl., socialpædagogisk område (SL)**Udgangspunktet er, at det er arbejdstidsaftalen (79.03), der gælder for ansatte i kommunernes ældre-, sundheds- og handicapområde, kostproduktion mv. Der kan dog være ansatte, hvis arbejdsopgaver eller arbejdsform gør det hensigtsmæssigt, at de selv tilrettelægger deres arbejdstid, jf. § 12B, stk. 1, jf. § 12C, stk. 2-7. Stk. 2, jf. overenskomst 70.01, se nærmere herom i nedenstående afsnit*: ”Særligt for selvtilrettelæggende medarbejdere”.*Der gælder følgende regler for de ovennævnte medarbejdergrupper f.s.v.a. de særlige fridage, jf. arbejdstidsaftalen på området (79.03).* 1. maj er fridag (søgnehelligdag) hele dagen, jf. § 5, stk. 3, og juleaftensdag er fridag (søgnehelligdag) fra dagtjenestens begyndelse, jf. § 5, stk. Hvis der pålægges arbejde, skal der betales søgnehelligdagstillæg eller afspadsering (50%). Endvidere skal søgnehelligdagsfriheden være markeret i tjenesteplanen (tjenestefriheden), dog senest 3 måneder efter 1. maj eller juleaftensdag.
* Nytårsaftensdag og Grundlovsdag er fridage fra kl. 12.00 – medarbejderen har størst muligt omfang ret til frihed uden at normaltjenesten omlægges. Tjeneste honoreres som tjeneste på søndage, jf. § 5, stk. 3. Dette betyder, at hvis der pålægges arbejde efter kl. 12.00, skal der gives søndagstillæg eller afspadsering (50%). Der gives ikke erstatningsfrihed som ved søgnehelligdage.

Det skal bemærkes, at reglerne for særlige fridage er harmoniseret med overenskomstforhandlingerne 2015, således at reglerne er ens for alle ovennævnte medarbejdergrupper i den enkelte kommune. Det skal yderligere bemærkes, at reglen om ”halve” søgnehelligdage helt er afskaffet.\**Særligt for selvtilrettelæggende medarbejdere:** **Særlige regler om arbejdstid for syge- og sundhedsplejersker:**
* *§ 12B, stk. 1:* Udgangspunktet er, at Arbejdstidsaftale for ansatte i kommunernes ældre-, sundheds- og handicapområde, kostproduktion mv. gælder for syge- og sundhedsplejersker, jf. § 12A.

Der kan dog være ansatte, hvis arbejdsopgaver eller arbejdsform gør det hensigtsmæssigt, at de selv tilrettelægger deres arbejdstid, jf. § 12C, stk. 2-7.* **Særlige regler om arbejdstid for ergoterapeuter, fysioterapeuter, fodterapeuter, psykomotriske terapeuter, professionsbachelorer i ernæring og sundhed omfattet af reglerne om eget valg, kliniske diætister, jordemødre og farmakonomer:**

 * § 12C.*Stk. 1* Udgangspunktet er, at ergoterapeuter, fysioterapeuter, fodterapeuter, psykomotoriske terapeuter, kliniske diætister, professionsbachelorer efter § 12, stk. 3, nr. 5-6, jordemødre og farmakonomer selv tilrettelægger deres arbejdstid. Såfremt en ansat ikke selv tilrettelægger sin arbejdstid, gælder Arbejdstidsaftale for ansatte i kommunernes ældre-, sundheds- og handicapområde, kostproduktion mv., jf. § 12A.

Der gælder følgende regler for de ovennævnte selvtilrettelæggende medarbejdere f.s.v.a. de særlige fridage, jf. § 12B, 12C i overenskomst (70.01):Den ansatte har fri på søgnehelligdage. 24. december samt 31. december er fridage. Grundlovsdag og 1. maj er fridage fra kl. 12.00. Bemærkning: Der gives ikke anden frihed, såfremt en søgnehelligdag er sammenfaldende med en weekend eller anden fridag. |
| **H)****H(a)** | **Teknisk service personale (41.01) & (04.89)**Der er ingen overenskomstfastsatte regler for de ovennævnte medarbejdergrupper f.s.v.a. de særlige fridage, jf. ovennævnte overenskomst (41.01) & (04.89).For fuldtidsbeskæftigede er den årlige arbejdstid 1681 timer, hvis arbejdstiden er opgjort som en nettoårsnorm. Ved beregning af de 1681 timer er der taget hensyn til søgnehelligdage, ferie mv.Ansatte i det tidligere FKKA-område har fortsat ret til hel fridag 1. maj, således at nettoårsnormen i § 13, stk. 1, nedsættes med det antal timer, der gives frihed for indtil kl. 12.00. **Ikke-faglærte ansatte, der er beskæftiget ved rengørings- og køkkenarbejde (41.41)** Der gælder følgende regler for ovennævnte medarbejder f.s.v.a. de særlige fridage:* 1. maj hele dagen (0-24), grundlovsdag fra kl. 12.00 (12-24) og juleaftensdag hele dagen (0-24) betragtes som søgnehelligdage.
* For ansatte sker der intet fradrag i lønnen for søgnehelligdage, hvor der ikke arbejdes.
* Ansatte, der i overensstemmelse med tjenestelisten altid arbejder i forskudttidsperioden (kl. 17.00-06.00), oppebærer på arbejdsfri søgnehelligdage fuld løn, der inkluderer tillæg for arbejde i forskudt tid, for så vidt som disse er fast påregnelige, jf. KL's cirkulæreskrivelse af juni 1977.
* Såfremt der planmæssigt arbejdes på en søgnehelligdag, betales for denne normal betaling med tillæg for forskudt arbejdstid, og der gives efter nærmere aftale en erstatningsfridag med løn.
 |
| **I)** | **BUPL – Det pædagogiske område**Der gælder følgende regler for de ovennævnte medarbejdergrupper f.s.v.a. de særlige fridage, jf. arbejdstidsaftalen [for pædagogisk personale ved daginstitutioner, skolefritidsordninger, klubber mv.](http://www.kl.dk/ImageVault/Images/id_32207/ImageVaultHandler.aspx) (1. april 2015) (60.11).* 1. maj er almindelig arbejdsdag, jf. § 14, stk. 3
* Juleaftensdag, Nytårsaftensdag og Grundlovsdag er almindelige arbejdsdage, men der afregnes et ulempetillæg efter kl. 06.00, såfremt der ikke afholdes en feriedag, jf. § 14, stk. 2

 Såfremt kommunen giver ekstraordinær tjenestefrihed med løn til nogle medarbejdere på den enkelte institution den 1. maj, Juleaftensdag, Nytårsaftensdag eller Grundlovsdag efter kl. 12.00, ydes til de medarbejdere inden for samme institution, der arbejder de nævnte dage/tidspunkter, erstatningsfrihed af samme længde, jf. § 14, stk. 4. |
| **J)** | **LFS – Overenskomst for pædagogiske konsulenter (65.11)**Der er ingen overenskomstfastsatte regler for pædagogiske konsulenter. Arbejdstiden skal forhandles lokalt. Findes en sådan lokalarbejdstidsaftale ikke, vil man normalt anvende de regler som gælder for deres nærmeste kolleger (formodningsreglen). |
| **K)** | **Teknisk Landsforbund - Overenskomst for tekniske designere m.fl. (32.11)**Der er ingen overenskomstfastsatte regler for de ovennævnte medarbejdergrupper f.s.v.a. de særlige fridage, jf. ovennævnte overenskomst (32.11). Arbejdstiden skal forhandles lokalt. Findes en sådan lokalarbejdstidsaftale ikke, vil man normalt anvende de regler som gælder for deres nærmeste kolleger (formodningsreglen). |
| **L)** | **Teknisk Landsforbund/Konstruktørforeningen - Overenskomst for bygningskonstruktører (32.01)**Der er ingen overenskomstfastsatte regler for de ovennævnte medarbejdergrupper f.s.v.a. de særlige fridage, jf. ovennævnte overenskomst (32.01). Arbejdstiden skal forhandles lokalt. Findes en sådan lokalarbejdstidsaftale ikke, vil man normalt anvende de regler som gælder for deres nærmeste kolleger (formodningsreglen). |

//Center for Ledelse og Strategi

1. Søgnehelligdage er de helligdage, som ikke falder på en søndag: skærtorsdag, langfredag, 2. påskedag, st. bededag, Kristi Himmelfartsdag, 2. pinsedag, juledag, 2. juledag og nytårsdag. [↑](#footnote-ref-1)